stanford-oval/wikipedia huggingface dataset:
אשטון הולמס
פילמוגרפיה

| שנה | כותרת | תפקיד | הערות |
| --- | --- | --- | --- |
| 2003 | Raising Hell | זך אדלר | ישירות לווידאו |
| 2004 | A Million Miles to Sunshine | רייס | סרט קצר |
| 2005 | היסטוריה של אלימות | ג'ק סטל |  |
| 2006 | לתפוס את הרגע | טומי |  |
| 2007 | משב רוח | בחור |  |
| 2007 | Normal Adolescent Behavior | שון מאייר |  |
| 2007 | What We Do Is Secret | רוב הנלי |  |
| 2008 | אנשים חכמים | ג'יימס ות'רהולד |  |
| 2011 | The Divide | אדריאן |  |
| 2013 | Cold Turkey | ג'ייקוב |  |
| 2014 | Only Human | ג'ייסון לאנג |  |
| 2016 | Imperfections | אלכס |  |
| 2018 | חטופות | רומן |  |
| שנה | כותרת | תפקיד | הערות |
| --- | --- | --- | --- |
| 2003 | חוק וסדר: מדור מיוחד | דייוויס הרינגטון | פרק אחד |
| 2004 | לחיות את החיים | גרג ג'ונסון | 3 פרקים |
| 2004 | פשע מן העבר | שון מורגן / בובי גורדון (2004) | פרק אחד |
| 2005 | הלוחשת לרוחות | קירק ג'נסן | פרק אחד |
| 2006 | בוסטון ליגל | סקוט ליטל | 5 פרקים |
| 2008 | מספ7ים | אמרסון ליידלו | פרק אחד |
| 2009 | חוק וסדר: כוונה פלילית | האנק | פרק אחד |
| 2009 | האוס | סקוט | פרק אחד |
| 2009 | CSI | סם טרנט | פרק: "Better Off Dead" |
| 2010 | הפסיפיק | סיד פיליפס | מיני סדרה |
| 2010–2011 | ניקיטה | תום | תפקיד ראשי (עונה 1); 10 פרקים |
| 2011 | שקר לי | זק מורשטיין | פרק אחד |
| 2011–2012 | נקמה | טיילר בארול | 11 פרקים |
| 2013 | על טבעי | אפרם | פרק אחד |
| 2014 | מחשבות פליליות | פין ביילי | פרק אחד |
| 2017 | Being Mary Jane | גארט קסוויק | תפקיד חוזר |
| 2018 | החץ | אריק קרטייה ג'וניור | פרק אחד |
| 2020 | בוש | רוג'ר דילון | 2 פרקים |
הערות שוליים

↑  "Actor Ashton Holmes comes home to honors". 12 באוקטובר 2012. {{cite web}}:  (עזרה)
↑  BFP Music Presents... Method of Groove (אורכב 02.06.2002 בארכיון Wayback Machine)
↑  Ashton Holmes biography
↑  HBO: The Pacific: Cast & Crew
↑  'Nikita' star Ashton Holmes joins 'Revenge'
↑  Ng, Philiana; Goldberg, Lesley (21 בפברואר 2013). "Lou Taylor Pucci, Ashton Holmes to Co-Star in ABC's 'Reckless' Pilot". The Hollywood Reporter. Prometheus Global Media. נבדק ב-11 ביולי 2013. {{cite web}}:  (עזרה)
| --- | --- |
בקרת זהויות :  NLI: 987007332373505171  BNE: XX4585520  BnF: cb15737112n (data)  GND: 1062434609  ISNI: 0000 0000 8376 4794  LCCN: no2006027532  VIAF: 42171065   WorldCat (עם VIAF): 42171065
ביומינרליזציה

קונכיות
ביומינרליזציה (באנגלית: Biomineralization) הוא תהליך של יצירת מינרל על ידי אורגניזם, המינרל שנוצר על ידי האורגניזם נקרא ביומינרל.
כיום, ידועים כמעט 70 מינרלים הנוצרים בתהליך זה, בו אורגניזמים הופכים יונים בתמיסה למינרלים מוצקים. מינרלים אלו מקבלים צורות מורכבות המוכתבות גנטית, והם ממלאים תפקידים רבים כגון בניית שלד חיצוני ושלד פנימי והקשייתו (חוזק, תמיכה), ניווט והתמצאות בשדה המגנטי ובשדה הכובד של כדור הארץ, אחסון זמני של יונים, וסילוק פסולת מהאורגניזם.
מערכות הרקמות הקשות שכוללות את העצמות, השיניים והקונכיות הן הדוגמאות הבולטות ביותר בהן נעשה שימוש בתוצרי ביומינרליזציה. מערכות אלו הן בעלות תכונות מכניות יוצאות דופן.
מינרלים המכילים יוני סידן הם הנפוצים ביותר בטבע, ובהם נמנים מינרלים העשויים מפחמת הסידן.
בוא, בוא עמנואל

גרסה לטינית של המזמור, כפי שפורסמה על ידי ג'ון מייסון ניל בשנת 1851
בוא, בוא עמנואל (בלטינית: Veni, veni, Emmanuel‏, באנגלית: O Come, O Come, Emmanuel) הוא מזמור לעונת חג המולד, אחד הפופולריים ביותר בעולם דובר-האנגלית.
רקע

הטקסט של "בוא, עמנואל" שאוב משבעת האנטיפונים הנאמרים, במסורת הכנסייה המערבית, אחד מדי יום בתפילת ערבית בשבוע שלפני חג המולד. האנטיפונים נסובים אודות נבואות הברית הישנה המבשרות על ישו לפי האמונה הנוצרית, וכל אחד מכיל תואר או כיבוד אחר המתייחס אליו: חׇכְמָה, ה', חֹטֶר מִגֵּזַע יִשָׁי, מַפְתֵּחַ בֵּית דָּוִד, הַשַּׁחַר, מֶלֶךְ הַגּוֹיִם ועִמָּנוּ אֵל. עיבודים המבוססים על האנטיפונים שנועדו לזמרה רגילה הופיעו עוד במאה התשיעית. הטקסט של "בוא, עמנואל" הופיע לראשונה בצורה מזוהה בשפה הלטינית, באסופת ההמנונים של הכנסייה הקתולית שיצאה בקלן ב-1710. מאחר שהאוסף שימש בכל המוסדות הישועיים, המזמור הפך למוכר במהרה. ב-1851 תרגם אותו הכומר האנגליקני ג'ון מייסון ניל לאנגלית. המקור העתיק, הטון הפורמלי וריבוי האזכורים למקרא ייקרו את "בוא, עמנואל" בעיני אנשי התנועה האוקספורדית, שקראו אז לשיבה למסורות העתיקות ולסגנון קתולי יותר בתוך הכנסייה האנגליקנית. גרסה ערוכה במקצת הוכנה על ידי ניל לשם הכללה בספר המזמורים הקלאסי Hymns Ancient and Modern שנדפס ב-1861. הפופולריות העצומה של האסופה הקנו לו מעמד קנוני בעולם דובר-האנגלית: הוא פורסם ב-442 ספרי מזמורים שונים לפחות. על אף שקיימים תרגומים נוספים, גרסת ניל השנייה היא המוכרת ביותר. הנעימה המקובלת הולחנה על ידי תומאס הלמור, ששאל נעימה צרפתית מימי הביניים. "בוא, עמנואל" פופולרי גם בעולם דובר-הגרמנית ובמדינות נוספות.
המזמור זכה לגרסאות כיסוי מרובות על ידי זמרים ידועים. ממבצעיו המפורסמים הם ויטני יוסטון, מריה קארי, קלי קלרקסון, טאריה טורונן, מגי ריילי ונוספים.
מילים

| תרגום חופשי לעברית | המקור באנגלית |
| --- | --- |
בוא, בוא עמנואל,  ופדה עמך ישראל  האבל ויתום בגלות  עד יופיע בן האלוהים  שיש! שיש! עמנואל  יבוא עדיך, ישראל    בוא, חוטר מגזע ישי,  והתר את אשר לך מעריצות השטן  ועטרם בניצחון על המוות  שיש! שיש! עמנואל  יבוא עדיך, ישראל    בוא, השחר, ונפשנו שובב  בבואך הלום  פזר את ענני חשרת הליל  וצל המוות הסר  שיש! שיש! עמנואל  יבוא עדיך, ישראל    בוא, מפתח בית דוד,  ופתח משכן רקיע  הבטח דרכנו למרום  ומסילת שבר נעל  שיש! שיש! עמנואל  יבוא עדיך, ישראל    בוא, אל שדי,  שלשבטיך, ממרום סיני,  בימי קמאי תורה נתת,  בעשן, כבוד ויראה  שיש! שיש! עמנואל  יבוא עדיך, ישראל  : O come, O come, Emmanuel  And ransom captive Israel  That mourns in lonely exile here  Until the Son of God appear  Rejoice, rejoice, Emmanuel  Shall come to thee, O Israel    O come, Thou Rod of Jesse, free  Thine own from Satan’s tyranny  From depths of Hell Thy people save  And give them victory o’er the grave  Rejoice, rejoice, Emmanuel  Shall come to thee, o Israel    O come, Thou Day-Spring  Come and cheer  Our spirits by Thine advent here  Disperse the gloomy clouds of night  And death’s dark shadows put to flight  Rejoice, rejoice, Emmanuel  Shall come to thee, o Israel    O come, Thou Key of David, come  And open wide our heavenly home  Make safe the way that leads on high  And close the path to misery  Rejoice, rejoice, Emmanuel  Shall come to thee, o Israel    O come, O come, Thou Lord of might  Who to Thy tribes, on Sinai’s height  In ancient times did’st give the Law  In cloud, and majesty and awe  Rejoice, rejoice, Emmanuel  Shall come to thee, o Israel
בי פריסטלי

| --- | --- |

פריסטלי, אוקטובר 2019
 לידה:  22 במרץ 1996 (בת 28) הארוגייט, צפון יורקשייר, אנגליה
 שם במה:  איימי סט קלייר בי פריסטלי ביאטריס פריסטלי בלייר דבנפורט
 משקל:  68 ק"ג
 גובה:  1.70 מטר
 לאום:  אנגלי
 קריירה מקצוענית:  2012–הווה (כ־12 שנים)
 מאמנים:  טראוויס בנקס
 ליגות:  WWE
ביאטריס סט קלייר פריסטלי (באנגלית: Beatrice St Clere Priestley; נולדה ב-22 במרץ 1996) הידועה יותר בשם הבמה שלה, בלייר דבנפורט היא מתאבקת אנגלייה, המופיעה בארגון ההיאבקות WWE, בתוכנית סמאקדאון.
בנוסף לכך, היא מוכרת גם בשל הופעותיה בארגוני ההיאבקות World of Sport Wrestling,‏ Defiant Wrestling ו-Progress Wrestling.
קריירת היאבקות מקצועית > קריירה מוקדמת

פריסטלי החלה להתאמן במתחם האימונים של New Zealand Wide Pro Wrestling תחת הדרכתו של טראוויס בנקס וערכה את קרב הבכורה שלה כשהייתה בת 14 בלבד. לאחר ארבע שנים, פריסטלי עבר ללונדון, אנגליה על מנת להרחיב את הקריירה שלה כמתאבקת והחלה להתאמן במחלקת הפיתוח של ארגון ההיאבקות Progress Wrestling.
קריירת היאבקות מקצועית > Progress Wrestling‏ (2016–2019)

פריסטלי ערכה את קרב הבכורה שלה עבור ארגון ההיאבקות Progress Wrestling ב-13 במרץ 2016, כשגברה על אליזבת'. בחודש דצמבר של אותה השנה, היא השתתפה בטורניר אשר קבע את אלופת הנשים הראשונה של הארגון, שבו היא נוצחה על ידי הזוכה בו, טוני סטורם. במשך שנת 2017 ו-2018, היא השתתפה בעיקר בקרבות שלושה נגד שלושה והייתה מעורבת בפיוד עם מילי מקנזי.
קריירת היאבקות מקצועית > What Culture Pro Wrestling / Defiant Wrestling‏ (2016–2019)

פריסטלי רשמה את קרב הבכורה שלה בארגון ההיאבקות WCPW ב-27 ביולי 2016, ובו היא הפסידה לניקסון ניוול. עם זאת, היא הצליחה לגבור עליה בקרב החוזר ביניהן לילה לאחר מכן. ב-24 באוגוסט, השתיים נפגשו פעם נוספת, הפעם במסגרת קרב מי שעומדת אחרונה אשר קבע את אלופת הנשים הראשונה בתולדות WCPW, שבו ניוול יצאה עם ידה על העליונה. פריסטלי כשלה בניסיונה לזכות בתואר מידי ניוול ב-1 בדצמבר, כשהפעם היא הפסידה כתוצאה מפסילה. לאחר הקרב, פריסטלי תקפה את ניוול וגנבה ממנה את התואר והכתירה את עצמה כ"אלופת הנשים האמיתית". היא הפסידה את אליפות הנשים הגנובה לניוול שביצעה את חזרתה לארגון בפברואר 2017. לעומת זאת, פריסטלי זכתה באליפות הנשים של WCPW, הפעם באופן חוקי, כאשר היא ניצחה את ניוול בקרב ללא פסילות. ב-16 ביוני, פריסטלי הוחלפה על ידי וייפר, זאת לאחר שהיא לא הייתה כשירה להתחרות. בקרב ביניהן, היא איבדה את התואר, כשקיי לי ריי הצמידה את וייפר לניצחון. בעקבות זאת, פריסטלי פתחה בפיוד עם וייפר, כשב-3 באוקטובר היא גברה על וייפר בקרב אשר סיים את הפיוד בין השתיים. ב-17 ביוני 2018, פריסטלי ניצחה את מילי מקנזי ושמרה על אליפות הנשים של Defiant. ב-3 בדצמבר, היא הפסידה את התואר לקאנג'י בקרב גונטלט אשר כלל בנוסף את קיי לי ריי, לנה אוסטין, ליטל מיס רוקסי ומילי מקנזי.
קריירת היאבקות מקצועית > World Wonder Ring Stardom‏ (2017–היום)

ב-14 באוקטובר 2017, פריסטלי ערכה את הופעת הבכורה שלה בארגון היאבקות הנשים היפני, סטארדום, כאשר היא השתתפה בטורניר ליגת אלילות סטארדום. כמה ימים לפני גמר הטורניר, פריסטלי איתגרה ללא הצלחה את טוני סטורם לקרב על אליפות SWA ואליפות סטארדום. לבסוף, היא זכתה בטורניר ביחד עם קלי קליין. לאחר הטורניר, השתיים כשלו בניסיונן לזכות באליפות אלילות סטארדום, לאחר שהפסידו לאודו טאי (האנה קימורה וקגטסו). כמו כן, היא הגיעה לגמר טורניר הסינדרלה לשנת 2018, אך הפסידה בו למומו וואטאנבי.
ב-4 במאי 2019, פריסטלי גברה על קגטסו וזכתה באליפות סטארדום. בינואר 2020, פריסטלי הצטוותה לשורות חברת קבוצת אודו טאי, ג'יימי הייטר, וביחד הן זכו באליפות אלילות סטארדום, והפכו למתאבקות הזרות הראשונות אשר זוכות בתואר זה. לאחר מכן, היא הצטרפה לקבוצת אודו טאי לאחר שבגדה בחברת קבוצת Queen's Quest, מומו וואטאנבי.
קריירת היאבקות מקצועית > World of Sport‏ (2018–2019)

ב-5 במאי 2018, פריסטלי השתתפה בקרב משולש נגד קיי לי ריי ווייפר, שבו היא כשלה בניסיונה לזכות באליפות הנשים של WOS. היא כשלה גם בניסיונתיה לזכות בתואר זה פעמים נוספות, כשאיתגרה את ריי בפרקים הבאים של התוכנית. לבסוף, ב-19 בינואר 2019, היא זכתה בתואר לאחר שהצמידה את וייפר לניצחון. לעומת זאת, היא איבדה את התואר לוייפר לאחר שהיא עזבה את הארגון.
קריירת היאבקות מקצועית > All Elite Wrestling‏ (2019–2020)

ב-22 בינואר 2019, דווח שפריסטלי הייתה קרובה לחתימה על חוזה בארגון ההיאבקות All Elite Wrestling‏ (AEW) לאחר שסירבה להצעת החוזה מצד ה-WWE. ב-27 בפברואר במסגרת סדרת היוטיוב The Road to Double or Nothing דווח שפריסטלי תצטרף לארגון ותערוך את הבכורה שלה באירוע Fight for the Fallen. באירוע זה, שנערך ב-13 ביולי, היא חברה לשורות שוקו נאקאג'ימה וביחד הן ניצחו את בריט בייקר וריהו. באירוע הבא, All Out, שנערך ב-31 באוגוסט, פריסטלי השתתפה בקרב הקזינו באטל רויאל נשים, שבו הספיקה להדיח שלוש מתאבקות, אך הודחה לבסוף על ידי בריט בייקר. כתוצאה מכך, השתיים היו מעורבות בפיוד ביניהן, כשהן נאבקו אחת נגד השנייה באירוע Full Gear, שנערך ב-9 בנובמבר, ובו היא הפסידה לבייקר. פריסטלי רשמה את קרב הבכורה שלה בתוכנית השבועית המשנית Dark ב-11 בדצמבר, ובו היא נוצחה על ידי קריס סטטלנדר. ב-11 במרץ 2020 בפרק של התוכנית השבועית Dynamite, פריסטלי חזרה כשהצטוותה לאלופת הנשים של AEW, ניילה רוז וביחד השתיים ניצחו את היקארו שידה וקריס סטטלנדר. לאחר הקרב, פריסטלי תקפה את רוז ואף איתגרה אותה לקרב על התואר שלה.
קריירת היאבקות מקצועית > New Japan Pro-Wrestling‏ (2020–2021)

ב-16 באוקטובר 2020, פריסטלי הופיעה לראשונה בארגון ההיאבקות היפני New Japan Pro-Wrestling‏ (NJPW), כשהיא הפריעה בקרב של חברה, ויל אוספריי בקרב מול קאזוצ'יקה אוקאדה.
קריירת היאבקות מקצועית > WWE‏ (2021–היום)

ב-24 ביוני 2021, דווח שפריסטלי חתמה על חוזה בארגון ההיאבקות WWE, כאשר שם הבמה שלה נחשף כבלייר דבנפורט על ידי סדרת קטעי וידאו ששודרו בפרקי התוכנית NXT UK במטרה לבשר על הגעתה. קרב הבכורה שלה בזירה התקיים לבסוף ב-8 ביולי ובו היא רשמה ניצחון על לאורה די מתאו. ב-5 באוגוסט בפרק של התוכנית NXT UK, דבנפורט גברה על זאיה ברוקסייד. ב-6 בינואר 2022, היא כשלה בניסיונה לזכות באליפות הנשים של NXT UK לאחר שהפסידה לאלופת הנשים, מייקו סאטומורה. ב-23 באוגוסט, דבנפורט השיגה ניצחון על אינדי הארטוול. באירוע Worlds Collide, שנערך ב-4 בספטמבר, דבנפורט השתתפה בקרב משולש אשר איחד את אליפות הנשים של NXT של מנדי רוז ואת אליפות הנשים של NXT UK של מייקו סאטומורה, שבסופו רוז ניצחה. ב-8 באוגוסט 2023, דבנפורט גברה על דנה ברוק.
חיים אישיים

פריסטלי אובחנה עם גידול מוחי, כשהייתה בת 14. כעבור ארבע שנים היא עברה ניתוח כדי להסיר גידול זה. מאז שנת 2017, פריסטלי מנהלת מערכת יחסים עם המתאבק וויל אוספריי.
אליפויות והישגים

הישגים בארגון ההיאבקות What Culture Pro Wrestling / Defiant Wrestling - WCPW / Defiant
אליפות הנשים של WCPW/Defiant (פעמיים)
הישגים בארגון ההיאבקות Fight Forever Wrestling
אליפות הנשים של Fight Forever Wrestling (פעם אחת)
הישגים במגזין ההיאבקות Pro Wrestling Illustrated - PWI
PWI דירג אותה במקום ה-20 מתוך 100 המתאבקות הטובות ביותר לשנת 2019
הישגים בארגון ההיאבקות World of Sport Wrestling - WOS
אליפות הנשים של WOS (פעם אחת)
הישגים בארגון ההיאבקות World Wonder Ring Stardom
אליפות אלילות סטארדום (פעם אחת)  - עם ג'יימי הייטר
ליגת אלילות סטארדום (2017)  - עם קלי קליין
טורניר השלישיות (2019)  - עם אוטמי הישישיטה ווייפר
אליפות סטארדום (פעם אחת)
הערות שוליים

↑  פריסטלי מסרבת ל-WWE ומצטרפת במקום ל-AEW
בית הספר לאמנויות על שם טיש באוניברסיטת ניו יורק

ערך זה עוסק במוסד לאומנויות הבמה באוניברסיטת ניו יורק. אם התכוונתם למוסד באוניברסיטת תל אביב, ראו .
| --- | --- |

 בית ספר לקולנוע
 על שם:  Laurence Tisch 
 תקופת הפעילות:  1965–הווה (כ־59 שנים) 
 בעלי תפקידים
 סגל:  216 
 תלמידים
 :  4,102 
 מיקום
 מיקום:  721 Broadway, New York, NY 10003 
 מדינה:  ארצות הברית ארצות הברית
 קואורדינטות:  40°43′45″N 73°59′38″W﻿ / ﻿40.72922222°N 73.99377778°W﻿ / 40.72922222; -73.99377778
 www.tisch.nyu.edu
  (למפת ניו יורק מוגדלת) מנהטן הברונקס ברוקלין קווינס סטטן איילנד  ניו ג'רזיבית הספר לאמנויות טיש של אוניברסיטת ניו יורק (למפת ניו יורק רגילה) מנהטן הברונקס ברוקלין קווינס סטטן איילנד  ניו ג'רזיבית הספר לאמנויות טיש של אוניברסיטת ניו יורק (למפת מנהטן רגילה) בית הספר לאמנויות טיש של אוניברסיטת ניו יורק (למפת מנהטן מוגדלת) בית הספר לאמנויות טיש של אוניברסיטת ניו יורק 
 
דגל בית ספר טיש (עם לוגו ישן יותר) מוצג בכניסה הראשית לבניין, כ. 2007.
בית הספר לאמנויות טיש של אוניברסיטת ניו יורק (המכונה בדרך כלל טיש) (באנגלית: New York University Tisch School of the Arts; הוא בית הספר לאמנויות הבמה, הקולנוע והמדיה של אוניברסיטת ניו יורק.
טיש, שנוסד ב-17 באוגוסט 1965, מהווה מגרש הכשרה לאמנים, חוקרי אמנויות ויוצרי קולנוע. בית הספר מחולק לשלושה מכונים: אמנויות הבמה, מדיה מתפתחת וקולנוע וטלוויזיה. תחומים רבים לתואר ראשון ותואר שני זמינים לסטודנטים, כולל: משחק, מחול, דרמה, לימודי פרפורמנס, עיצוב לבמה וקולנוע, כתיבת תיאטרון מוזיקלי, צילום, הפקת תקליטים, עיצוב ופיתוח משחקים ולימודי קולנוע וטלוויזיה.
בית הספר ממוקם בברודוויי 721 בסמוך לבניין המחלקה לפילוסופיה של האוניברסיטה ולבית הספר ללימוד אינדיבידואלי של גאלאטין, בשכונת גריניץ' וילג' של מנהטן התחתית, ניו יורק.
נכון לשנת 2019, 22 זוכי פרסי אוסקר, 17 זוכי פרסי אמי, 12 זוכי פרסי טוני וארבעה זוכי פרסי גראמי היו קשורים לבוגרי טיש ולסגל המורים. נכון לשנת 2017 בבית הספר היו יותר מ-25,000 בוגרים שעבדו באמנויות ובמקצועות קשורים, ויש בו יותר בוגרים בתיאטראות ברודוויי מאשר בכל בית ספר אחר לתיאטרון בארצות הברית.
המוסד קרוי על שם פרסטון רוברט טיש.
היסטוריה

בית הספר לאמנויות טיש נוסד במטרה להעניק הכשרה מקיפה בתיאטרון ובקולנוע במסגרת אוניברסיטת מחקר. בית הספר הקים מחלקות נוספות כמו מחול, עיצוב תיאטרון ולימודי קולנוע תוך שנים ספורות. לאחר הקמת המחלקה לתואר ראשון לדרמה בשנת 1974, בית הספר התרחב לצורות אמנותיות אחרות, כולל התוכנית לטלקומוניקציה אינטראקטיבית, המחלקה לכתיבה דרמטית, המחלקה ללימודי פרפורמנס, התוכנית לתואר שני בכתיבת תיאטרון מוזיקלי, המחלקה לצילום והדמיה, והמחלקה לאמנות ומדיניות ציבורית.
בשנת 1982 ביקש הדיקן השני של בית הספר, דייוויד אופנהיים, תרומה מלורנס א' ופרסטון רוברט טיש שאיפשרה את הרכישה והשיפוץ של המקום בברודוויי 721 שבו שוכנות רוב התוכניות של בית הספר. מתוך הכרה בנדיבותה של משפחת טיש, שונה שם בית הספר לבית הספר טיש לאמנויות בשנת 1982.
הערות שוליים

↑  "About Tisch" (באנגלית). נבדק ב-2023-06-09.
↑  "About Tisch" (באנגלית). tisch.nyu.edu. נבדק ב-29 בדצמבר 2018. {{cite web}}:  (עזרה)
↑  Arnegger, Sarah Jane (12 בספטמבר 2016). "Big 10: Top Colleges Represented on Broadway in Fall 2016". Playbill. {{cite web}}:  (עזרה)
↑  Dean's Message: Tisch School of the Arts at NYU, web.archive.org, ‏2011-10-06
1 2  "Our History". Tisch School of the Arts. נבדק ב-3 באפריל 2022. {{cite web}}:  (עזרה)
↑  Hevesi, Dennis (3 בדצמבר 2007). "David Oppenheim, 85, Dean of N.Y.U. Arts, Is Dead". The New York Times. נבדק ב-29 באוגוסט 2015. {{cite web}}:  (עזרה)
↑  Mitgang, Herbert (11 בפברואר 1982). "7.5 Million Tisch gift to N.Y.U". The New York Times. נבדק ב-29 באוגוסט 2015. {{cite web}}:  (עזרה)
| --- | --- |
בקרת זהויות :  NLI: 987007453249005171  ISNI: 0000 0001 2172 1366  LCCN: n85322615  MusicBrainz: 51b5a3e2-b919-4a46-be02-24fbac9f8cbc  VIAF: 141970449   WorldCat (עם VIAF): 141970449
בית באטורי

| --- | --- |

 מדינה:  הונגריה, טרנסילבניה, פולין
 בית האב:  גוטקלד
 תארים:  שליטי טרנסילבניה, מלך פולין, פלטין של הונגריה, קרדינל, וכו'
 מייסד:  צאצאי אנדראש איש ראקומז
 השליט האחרון:  ז'ופי, נשואה לשליט טרנסילבניה, ג'רג' ראקוצי השני
 ראש הבית הנוכחי:  הבית נכחד
 תקופת השושלת:  1250–1605 (כ־355 שנים) 
 אתניות:  הונגרים, שורשים גרמנים בשוואביה,
 ענפים:  שומיאי, אצ'די, סאניסלואי, שימולין
בית באטורי (בהונגרית: A Báthori család ,Báthori ,Báthory) הוא שושלת של אצילים הונגרים שאבותיה היו בני משפחת גוטקלד מארץ השוואבים שעל הדנובה בגרמניה. למשפחה היו שלושה ענפים עיקרים: שומיו, אצ'די וסאניסלופי. מהענף שומיו קמו כמה שליטים של טרנסילבניה ומלך של פולין. בני הענף אצ'די תפסו גם כן עמדות בכירות בממלכה ההונגרית ומנו בשורותיהם אחד משליטי טרנסילבניה. לעומת זאת, בני הענף סאניסלופי לא שיחקו תפקיד מרכזי בהיסטוריה של הונגריה.
מקורות המשפחה ושל שמה

כמסופר בכרוניקה של שימון קזאי, בסביבות שנת 1040, תחת שלטון המלך פטר אורסיאולו, התיישבו בהונגריה שני אחים גרמנים גוט וקלד, והקימו משפחות שנקראו גוטקלד, לפי מיזוג שמותיהם. מוצאם היה, ככל הנראה ביישוב בשם "שטוף", ייתכן שטאופן אים ברייסגאו, בשוואביה או הוהנשטאופן, בוירטמברג.
בראש אילן היוחסין של המשפחה עמד בן לניקולאוס (מיקלוש) מבית גוטקלד (Guthkeled), בשם אנדראש, איש ראקאמז (Rakamazi), המכונה "הקרח". שמו צוין בשנת 1250 כבעל אחוזה כנסייתית (של מנזר או אבאציה) בשם שארוואר ברוזנות סאטמר. 
בשנת 1279, אחיו של אנדראש, האדוש, וכן בניו, ג'רג' (מת ב-1307), בנדק (מת ב-1321) ובריציוס או בריקיוס, בהונגרית - ברצק (מת ב-1330), קיבלו ממלך הונגריה, לאסלו הרביעי הקומאני, שלוש אחוזות - ארם (כיום - ניראבראן), באטור (כיום -נירבאטור) וקיש באקה במחוז סאבולץ' כאות הוקרה על שרותיהם הצבאיים. 
באטור (שם היישוב בא מהמילה ההונגרית "באטור", כלומר "גבור") היה קודם אחוזה של ואידה, בן לאנגוש, שהיה נשוי לקרובת משפחה של אנדראש ונפטר ללא יורשים.
בשנת 1310 באטור הייתה לבעלות הבלעדית של ברצק, שהגיע להסכם חלוקת הנכסים עם אחיינו מיהאי ועם בן דודו, ויד. באותה תקופה אימץ ברצק את שם המשפחה באטורי, לפי אחוזתו המרכזית בבאטור.
בניו של ברצק, יאנוש הראשון ולקש, הקימו את ענפי המשפחה שנודעו בהיסטוריה כ"שומיו" ו"אצ'די".
בשנת 1325 אישר המלך קארוי רוברט את חזקת המשפחה באחוזות הנ"ל ואף הוסיף להן את היישוב אצ'ד.
ב-1330 זכו בניו של ברצק לסמכויות נרחבות כשופטים -אישפאנים במחוזות סבולץ' וסטמר.
ענפי המשפחה

במאה ה-14 התפצל בית באטורי לכמה ענפים, דרך צאצאים של בניו ונכדיו של ברצק באטורי.
הענפים העיקריים נקראו שומיאי באטורי ואצ'די באטורי.
ענף זה כולל את צאצאיו של יאנוש, רוזן של סטמר, דרך בנו לאסלו, רוזן של סאבולץ'. לאסלו (מת ב-1373) נשא לאשה את אנה מגיישי (או מגיישאליאי) שהביאה לו כנדוניה את היישוב סילאג'שומיו שבצפון-מערב טרנסילבניה של היום. משום כך ענף משפחתי זה נודע בשם שומיאי באטורי.
מציין צאצאים של אח צעיר של לאסלו, ג'רג'. מתוכם קמו דיפלומטים ואנשי צבא ומשפט שחיו ופעלו בקורלנד, ברוסיה ובגרמניה עד למאות ה-19 וה-20.
פיצול נוסף של המשפחה אירע במחצית השנייה של המאה ה-15 בין ניניו של אותו לאסלו: יאנוש ואישטוואן, בני סאניסלו, נודעו כמייסדי הענף סאניסלופי ("בני סאניסלו") שנמשך בשרשרת זכרית עד לשנת 1802.
בן אחר של סאניסלו, מיקלוש (1498-1445) וצאצאיו המשיכו להיחשב כחלק מענף שומיאי.
צאצאיו של לקש (Lökös) (לוקס), הבן הצעיר של ברצק, הקימו את הענף הקרוי אצ'די-באטורי (אצ'די באטורי או "אצ'די באטוריאק")(') או נירי-באטורי.(Nyiri). 
לקש זכה לנחלות במחוז סטמר וקיבל מהמלך קארוי רוברט את אחוזת אצ'ד שבמחוז סאבולץ'. הוא בנה בה טירה בשם (בהונגרית) "הישׁג" (Hűség) כלומר "נאמנות".
בני הענף שומיו נשארו בני הדת הרומית קתולית, בעוד שבני בית באטורי-אצ'די עברו במאה ה-16 לנצרות הרפורמית (פרוטסטנטית).
ענפי המשפחה > כתיב השם באטורי בהונגרית

השם באטורי נכתב בהונגרית בשתי צורות: Báthory או Báthori. יש שנהגו לכתוב את שמות בני הענף שומיאי עם y בסוף המילה, בעוד שאת שמות בני הענפים באטורי המוקדם ואצ'די עם i בסוף המילה.
סמל המשפחה

שם היישוב באטור ("גבור") מתייחס לאגדה לפיה בסביבות שנת 900 על דרקון שהיה חי בביצות שמסביב לטירת אצ'ד (שלמעשה נבנה רק במאה ה-14) והיה מטיל אימה על הסביבה. גבור ירא שמיים בשם ויטוס נאבק בו בהכריע אותו בשלוש מכות כידון והסיר את הסכנה. כגמול למעשהו קיבל ויטוס את הטירה במתנה. המקום קיבל לזכר אותו גבור וגבורתו את השם "באטור", מילה המציינת גבורים בהונגרית והקיימת גם במונגולית ובשפות טורקיות. 
הסמל של משפחת באטורי, כפי שנודע משנת 1325, כשאומץ על ידי בניו של ברצק באטורי, מזכיר את האגדה הזאת של היישוב באטור: הוא מורכב משלוש שיני דרקון על רקע אדום, בתנוחה אופקית, ומסביבן דרקון הנושך את זנבו.
לסמל הייתה גרסה מסוגננת מאוחרת שבו מופיעות רק שלוש השיניים של הדרקון על רקע אדום (ראו סמלו של סטפאן באטורי, שליט טרנסילבניה ומלך פולין במאה ה-16).
נציגים מפורסמים של הענף באטורי-שומיו (שומיאי)

אישטוואן (השמיני) באטורי שומיאי (1534-1477), שליט טרנסילבניה
אישטוואן (התשיעי) באטורי (1586-1533), בנו הצעיר של הקודם, שליט ולאחר מכן נסיך של טרנסילבניה, מלך פולין ודוכס גדול של ליטא
קרישטוף באטורי (1581-1530), בנו של אישטוואן באטורי שומיאי ואחיו הגדול של סטפאן באטורי, היה לשליט (ואידה) ממלא מקום של אחיו בטרנסילבניה
ז'יגמונד באטורי (1613-1572), בנו של קרישטוף, נסיך של טרנסילבניה
אנדראש באטורי (1599-1562/1568), קרדינל, בן דוד של ז'יגמונד, נסיך של טרנסילבניה, מגיסטר גדול של מסדר הדרקון
גריזלדה באטורי (1590-1569), אצילה וסופרת, בתו של קריזטוף באטורי ואשתו של יאן זמויסקי, הקנצלר של פולין
גאבור (הראשון) באטורי (1613-1589), אחיין של אנדראש, נסיך של טרנסילבניה
ז'ופי (סופיה) באטורי (מתה ב-1680), אחיינית של גאבור באטורי, אשתו של ג'רג השני ראקוצי, נסיך טרנסילבניה, נישואיה איחדו את שושולות ראקוצי ובאטורי, תמכה בדת הקתולית
נציגים מפורסמים של הענף באטורי-אצ'ד (אצ'די)

אישטוואן (השלישי) באטורי (מת ב-1444), פלטין של הונגריה
אישטוואן (החמישי) באטורי (מת ב-1493), שליט טרנסילבניה
בורבאלה (ברברה) באטורי, בתו של אנדארש השלישי באטורי, נישאה לפלטין אימרה פרני
ג'רג' (החמישי) באטורי, בנו של אנראש השלישי באטורי, Agazonum regalium magister, רוזן של סימג
אישטוואן (השביעי) באטורי (מת ב-1530), בנו של אנדראש השלישי באטורי, איש צבא, פלטין של הונגריה
אנדראש (הרביעי) באטורי, בן של אנדראש השלישי באטורי, באן של בלגרד, רוזן של סטמר, התחתן עם קתלין רוזגוני, שהוסיפה לנחלותיו את הטירות צ'יטווה, צ'רפ, רוזגון וטורה.
בונאבנטורה באטורי, הידוע גם כאנדראש, (מת ב-1566), בנו הבכור של אנדראש הרביעי באטורי, רוזן של סטמר וסאבלוץ', tabernicorum regalium magister ושפוט מלכותי
מיקלוש (השישי) באטורי (מת ב-1585), בן של אנדראש הרביעי באטורי, שופט מלכותי
ג'יירג' (השישי) באטורי, בן של אנדארש הרביעי באטורי, אביה של ארז'בט באטורי
אישטוואן (השנים עשר) באטורי (מת ב-1605), בן של ג'רג' השישי באטורי, שופט מלכותי במחוזות סימג וסטמר, רוזן של סאבולץ', תמך במרד האנטי-הבסבורגי של אישטוואן בוצ'קאי
גאבור באטורי, אח צעיר של אישטוואן השנים-עשר באטורי, היה הנציג האחרון הזכר של הענף אצ'ד
ארז'בט באטורי (מתה ב-1614), בת של ג'רג' השישי ואחיינית מצד האם של מלך פולין, סטפאן באטורי, ידוע כ"רוזנת הדמים"
הערות שוליים

↑  על תקופת בני באטורי, אתר תערוכה, בעריכת ד"ר אטילה אולריך, בהונגרית - Ulrich Attila A Báthoriak kora
↑  I.Balogh ע' 8
↑  לקסיקון פירר
| --- | --- |
בקרת זהויות :  PLWABN: 9810594049405606  GND: 119540045  VIAF: 39151776785018011651   WorldCat (עם VIAF): 39151776785018011651 
האגם אצ'ד והטירה העתיקה, באיור משנת 1854
הרוזנת אליזבת (ארז'בת) באטורי